**Програма за развитие на**

**НЧХП „Христо Ботев-1879”**

**град Козлодуй**

**І. СТРАТЕГИЧЕСКИ ЦЕЛИ И ПРИОРИТЕТИ**

 Цел:

**Утвърждаване на Народно читалище храм-паметник „Христо Ботев-1879” като културно-просветно средище с активни културни, информационни, социални и граждански функции.**

Приоритети:

1.     Осъществяване на основни дейности и приложението на съвременни форми на работа придаващи съвременна визия на читалищната дейност.

-         Запазване и разпространение на българските традиции и обичаи, песни и танци.

-         Съхраняване и развитие на любителското художествено творчество  и завоюваните позиции за работа с различни възрастови групи и привличане на млади хора, като важен фактор за насърчаване на социалната промяна.

-         Представяне на привлекателни форми за опознаване на  миналото, традициите и културните постижения.

2.     Разширяване обхвата на дейността на читалището в обществено  значими сфери.

-         Превръщането на читалището в общодостъпен център за библиотечно и информационно осигуряване  чрез ускорено навлизане на информационните технологии.

-         Формиране на читалището като място за общуване и контакти,  дарителски акции, културна и социална интеграция, включително и на хора в риск, неравностойно положение, етнически общности и др.

-         Засилване ролята и участието на читалището в местното самоуправление и формирането на активно гражданство.

-         Укрепване на читалищната дейност в сътрудничество  и партньорство с общината, с културните и образователните институции, с представители на бизнеса и НПО, за реализиране на съвместни програми и проекти.

-         Установяване на трайни и ползотворни международни контакти.

3.     Развитие и поддържане на читалищната материално-техническа база.

-         Чрез собствени приходи.

-         Чрез кандидатстване и реализиране на проекти.

**ІІ. ОСНОВНИ ДЕЙНОСТИ.**

1.***Библиотечна дейност.***

          Библиотечната дейност е една от основните функции на читалището. В библиотеката се събират, обработват, организират, съхраняват и предоставят за обществено ползване библиотечни и информационни услуги за населението.Те осигуряват свободен достъп за своите читатели, като библиотекарите обръщат внимание за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за пълноценно използване на библиотечния фонд. С навлизането на информационните технологии компютрите все по-необходими в ежедневната им работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.Читалището има сключен договор за абонаментно поддържане на програмен продукт **“АВТОМАТИЗИРАНА БИБЛИОТЕКА”.**Читалищната библиотека е най-голямото книжовно средище на територията на община Козлодуй съхранила във фонда си над 32 389 библиотечни единици от всички отрасли на човешкото знание. Тя е част от голямото информационно пространство, съчетавайки традициите на миналото с изискванията на новото интернет поколение и предлага нови информационни продукти на съвременния читател, както в печатен така и в електронен вариант.

Общият брой читатели към месец ноември 2017 година е 620,от тях до 14 години-306. Предстои закупване на литература за 2017 година през месец декември.

Освен че съхранява и предоставя за ползване на гражданите речници, енциклопедии, редки и ценни издания, периодичен печат и други в читалнята са достъпни и следните услуги за граждани:

* електронен каталог и електронно търсене в база данни на библиотеката;

- интернет достъп.

Основните задачи и усилия са насочени към:

-         превръщането и създаването на библиотеката в информационно – образователен център за хората от различни възрасти;

-         попълване и обогатяване на библиотечния фонд с нови и интересни заглавия от различни области на знанието.

-         Утвърждаване на библиотеката като обществен, информационен и културен център, осигуряващ равен достъп за всички до многообразието на знания, идеи и мнения.

2. ***Развитие на любителското художествено творчество***

         В изграждането на художествената продукция и нейното осъществяване участват много любители на различните видове изкуства – деца, младежи и възрастни, които според своите предпочитания осмислят свободното си време и същевременно създават културен продукт, който се представя в градски, общински, регионални, национални и международни събития. Художествените изяви на сцената са важна част при формирането на културното пространство в обществото.

         Важно място в културния живот заемат утвърдените културни традиции и обменът на културни продукти и идеи.Ежегодните културни прояви и традиционни празници спомагат за изява на постоянно действащите групи и индивидуални изпълнители, за приемствеността между поколенията, обмяна на добри практики, тъй като те са предназначени за всяка възрастова група и се проявяват във всички сфери на изкуството.

* 1. **Любителско творчество**

В читалището функционират следните състави:

* + Танцов състав „Златия” с хореограф Надя Петкова.
  + Детски танцов състав“Скок – подскок“- с хореограф Надя Петкова
  + Детска група за народни обичаи и наричания с р-л Ваня Кожухарова
  + Дамска вокална формация „VIVA”с диригент Боянка Анчова
  + Група за стари и нови градски песни „Романтика”с р-л Людмила Алексиева
  + Диско балет”Хаос” **– две групи** – Даниела Иванова
  + Вокална група за народно пеене „Китка здравец” с р-л Йордан Борисов
  + Театрален състав „Интрига” с режисьор Величка Нейчева
  + Танцов клуб „Хоро” с р-л Тодор Първолов – три групи /начинаещи, напреднали и майстори/
  + Клас по поп- пеене с ръководител Цветелина Чипева

- Клас по акордеон

- Детски театрален състав „Звезден миг”- с режисьор Ваня Кожухарова

- Мажорен състав- с ръководител Галена Динолова

- занимания по йога- две групи с ръководител Белла Емилова

- група за художествено слово- с ръководител Ваня Кожухарова

- кръжок „Сръчни ръце” – с ръководител Силвия Маринова

- литературен клуб- за деца и възрастни- ръководител Надя Стоева

- духов оркестър

         3.***Културно-просветна дейност***

         Читалището ежегодно организира прояви по различни поводи, чествания, годишнини от местен и национален характер. Има традиции в работата си с децата, младите хора и възрастните и това ще продължи с цел разнообразяване на техния живот.

         Създаването на културния календар с разнообразни мероприятия спомага за привличане на малки и големи хора от общността.

**ІІІ. Дейности за реализиране на целите и задачите през предстоящата година.**

**НЧХП „ХРИСТО БОТЕВ – 1879”, ГР. КОЗЛОДУЙ**

**КАЛЕНДАР НА ДЕЙНОСТИТЕ ЗА 2018 ГОД.**

**ЯНУАРИ – 2018 год.**

|  |  |  |  |
| --- | --- | --- | --- |
| **ДАТА** | МЕРОПРИЯТИЕ | **МЯСТО НА ПРОВЕЖДАНЕ** | **ОРГАНИЗАТОР** |
| 6 януари | Богоявление /Йордановден/. Църковна служба и литийно шествие. Хвърляне на кръста в река Дунав. | Площад “Христо Ботев” и река Дунав  гр. Козлодуй | Община Козлодуй и  НЧХП  ”Христо Ботев” |
| 21 януари | „Ден на родилната помощ”- Показен обичай в Родилно отделение. | МБАЛ „ Иван Рилски”, гр. Козлодуй | НЧХП  ”Христо Ботев” |
| януари - декември | „Приятели на книгите”- работа по проект с две годишен период за насърчаване на детското четене с ДГ „Радост”, гр. Козлодуй | Детски отдел на библиотеката | НЧХП  ”Христо Ботев”  библиотека |

**ФЕВРУАРИ – 2018 год.**

|  |  |  |  |
| --- | --- | --- | --- |
| **ДАТА** | МЕРОПРИЯТИЕ | **МЯСТО НА ПРОВЕЖДАНЕ** | **ОРГАНИЗАТОР** |
| 14 февруари | „Трифон Зарезан”- показен обичай. Да си пожелаем здраве с чаша вино. | НЧХП “Христо Ботев”  площада пред читалището | Община Козлодуй  и  НЧХП „Христо Ботев-1879” |
| 17 февруари | „Сирни заговезни” – показен обичай. | НЧХП “Христо Ботев”  площада пред читалището | Община Козлодуй  и НЧХП ”Христо Ботев” |
| 18 февруари | „Левски пред съда”- драматизация по документи от разпита на Левски с деца от НУ „Васил Левски” | НЧХП “Христо Ботев”  библиотека | НЧХП “Христо Ботев”  библиотека |
| февруари | Изложба на книги, документално наследство, репродукции и всичко за Левски притежание на библиотеката | НЧХП “Христо Ботев”  библиотека | НЧХП “Христо Ботев”  библиотека |

**МАРТ – 2018год.**

|  |  |  |  |
| --- | --- | --- | --- |
| **ДАТА** | МЕРОПРИЯТИЕ | **МЯСТО НА ПРОВЕЖДАНЕ** | **ОРГАНИЗАТОР** |
| 1 март | Награждаване на отличените участници в конкурс за автентична и оригинална мартеница | НЧХП ”Христо Ботев” | НЧХП ”Христо Ботев” |
| 1 март | Ден на самодееца – концерт на самодейните състави на читалището | НЧХП ”Христо Ботев”- зрителна зала | НЧХП ”Христо Ботев” |
| 03 март | Национален празник на РБългария | НЧХП ”Христо Ботев” | Община Козлодуй и НЧХП ”Христо Ботев” |
| 08 март | Концерт- посветен на жените | НЧХП ”Христо Ботев”  Зрителна зала | Община Козлодуй и НЧХП ”Христо Ботев” |
| март | Арт- работилница- изработка на луксозни подаръчни опаковки за любим човек с послание- работа с деца | НЧХП „Христо Ботев  библиотеката | НЧХП „Христо Ботев  библиотека |
| март | Изложба на ретро книги в приказната зала на библиотеката | НЧХП „Христо Ботев”  Детски отдел | НЧХП „Христо Ботев”  библиотека |
| 31 март | Лазаров ден. Показен обичай. | НЧХП ”Христо Ботев”  **площада** | НЧХП ”Христо Ботев” |

**АПРИЛ – 2018 год.**

|  |  |  |  |
| --- | --- | --- | --- |
| **ДАТА** | МЕРОПРИЯТИЕ | **МЯСТО НА ПРОВЕЖДАНЕ** | **ОРГАНИЗАТОР** |
| 05 април | Велики четвъртък. Боядисване на яйца. | НЧХП „ Христо Ботев” | НЧХП ”Христо Ботев” |
| април | Семинар – «Наричания» с Розмари де Мео | НЧХП “Христо Ботев”  Зрителна зала | НЧХП “Христо Ботев”  библиотека |

**МАЙ – 2018 год.**

|  |  |  |  |
| --- | --- | --- | --- |
| **ДАТА** | МЕРОПРИЯТИЕ | **МЯСТО НА ПРОВЕЖДАНЕ** | **ОРГАНИЗАТОР** |
| 9 май | Ден на победата над фашизма и  ден на Европа.  Поднасяне на венци и отдаване на почит към ветераните от войните.  Поздравителен концерт.  Обяд на ветераните | Площад “Христо Ботев”,  гр. Козлодуй | НЧХП  “Христо Ботев” |
| май | Изложение на стари книги от 19 век и ретро книги с приказни илюстрации и книги от наши автори за ценители. | НЧХП “Христо Ботев”  библиотека | НЧХП “Христо Ботев”  библиотека |
| май | Представление на ТТ „Интрига” | НЧХП „ Христо Ботев”  зрителна зала | НЧХП  “Христо Ботев” |
| май | Представление на ДТС „Звезден миг” | НЧХП „ Христо Ботев”  зрителна зала | НЧХП  “Христо Ботев” |
| 24 май | Ден на славянската писменост и българска просвета и култура. Участие на съставите на читалището. | Площад “Христо Ботев”,  гр. Козлодуй | Община Козлодуй  НЧХП “Христо Ботев” |
| 28 май | Дарение на участниците в похода „Козлодуй- Околчица” | Площад “Христо Ботев”,  гр. Козлодуй | НЧХП “Христо Ботев”  библиотека |
| 30 май | Ден на гр. Козлодуй. Фестивал „България и Ботев нас ни свързват” | площад „Христо Ботев”, гр. Козлодуй | Община Козлодуй  НЧХП “Христо Ботев” |
| май | Участие на ДТС „Звезден миг” в национален фестивал на Детското театрално творчество |  |  |

**ЮНИ – 2018 год.**

|  |  |  |  |
| --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** |
| 1-5юни | Участие на ДВФ „VІVА”  VIІ-ти Международен хоров фестивал „Черноморски звуци"  в гр. Балчик, по покана | Гр. Балчик | НЧХП  “Христо Ботев” |
| юни | Участие на театралния състав във Фестивал на любителските театри . | По покана | НЧХП „Христо Ботев” |
| юни | „По пътечките на България”- среща с румен Стоичков , автор на книгите „Преди забравата”, „Из стръмнините на България”, „Някъде там”- дългогодишен водещ на предаването „Нощен хоризонт”. Носител на приза „Пазител на традициите 2015” | НЧХП “Христо Ботев”  Зрителна зала | НЧХП “Христо Ботев”  библиотека |

**ЮЛИ – 2018 год.**

|  |  |  |  |
| --- | --- | --- | --- |
| 18 юли | Отбелязване годишнина от рождението но Апостола на свободата Васил Левски | Площада пред читалището | НЧХП „Христо Ботев” |
| юли | Участие на балет „Хаос” и класа по поп и джаз пеене по покана. | По покана на Международен фестивал на изкуствата „Утринна звезда” | НЧХП „Христо Ботев” |

**СЕПТЕМВРИ – 2018 год.**

|  |  |  |  |
| --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** |
| септември | Участие на състави на читалището във Фестивал на занаятите | Ботев парк | **Община Козлодуй** |
| септември | Фотосесия под наслов „Усмивката, на желаещи да оставят завинаги усмивката си между книгите” | НЧХП „ Христо Ботев”  библиотека | НЧХП „ Христо Ботев”  библиотека |

**ОКТОМВРИ – 2018 год.**

|  |  |  |  |
| --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** |
| октомври | Откриване на творческия сезон с участието на любителските състави | НЧХП „ Христо Ботев”  зрителна зала | НЧХП „Христо Ботев” |
| октомври | Представление на ТС „Интрига” | НЧХП „ Христо Ботев”  /зр. зала**/** | НЧХП „Христо Ботев” |
| октомври | Представление на ДТС „Звезден миг” | НЧХП „ Христо Ботев”  /зр. зала**/** | НЧХП „Христо Ботев” |
| октомври | Вечер на старата градска песен с участието на ГСНГП „Романтика” и гости от други общини. Посветено на празника на възрастните хора. | НЧХП „ Христо Ботев”  - зрителна зала | НЧХП „ Христо Ботев”  ККП „Здравец” |
| октомври | 160 години от рождението на Оскар Уайлд- „Рибарят и неговата душа”- представяне на приказката | НЧХП „ Христо Ботев”  Библиотека- Детски отдел | НЧХП „ Христо Ботев”  Библиотека |

**НОЕМВРИ – 2018 год.**

|  |  |  |  |
| --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** |
| 1 ноември | „Ден на народните будители”- тематичен концерт | НЧХП “Христо Ботев”- зрителна зала | НЧХП “Христо Ботев” |

**ДЕКЕМВРИ – 2018год.**

|  |  |  |  |
| --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** |
| 3-21  декември | Работилница на Дядо Коледа. | НЧХП „Христо Ботев”,  гр. Козлодуй, | НЧХП  „Христо Ботев” |
| декември | Карнавал – празник на децата от самодейните състави. | НЧХП „Христо Ботев”,  гр. Козлодуй  зрителна зала | НЧХП  „Христо Ботев” |
| декември | „Празничен Коледен концерт”. | НЧХП  „Христо Ботев”  Зрителна зала | НЧХП  „Христо Ботев” |